Kauno rajono savivaldybė

**Kauno rajono savivaldybė** – administracinis-teritorinis vienetas Lietuvos viduryje, Aukštaitijos ir Suvalkijos etnografiniuose regionuose, išsidėstęs aplink Kauno miestą, kuriame yra rajono administracija (pats miestas turi atskiros Kauno miesto savivaldybės statusą).

## Geografija

Būdingas lygumų kraštovaizdis (Nevėžio žemuma, Užnemunės žemuma, Neries žemupio žemuma), kiek aukščiau kyla kalvagūbriai (Vilkijos kalvagūbris, prie Lapių yra aukščiausia savivaldybės vieta – 112 m, ir Veiverių kalvagūbris). Žemiausia Kauno rajono vieta yra vakaruose, prie Nemuno, – 16 m.

Sausio vidutinė temperatūra -4,8 °C, liepos +17,5 °C. Kritulių 608–727 mm per metus.

Pro rajoną teka Nemunas (vidurupis), Neris (žemupys), Nevėžis (žemupys), Jiesia (žemupys), rajono vakaruose – Dubysa, tyvuliuoja Kauno marios. Telkšo 7 Kauno rajono ežerai, 14 tvenkinių (Kauno marios, Krivėnų tvenkinys, Pajiesio tvenkinys, Janušonių tvenkinys ir kt.).

Miškingumas 30,8 %. Auga daugiausia pušynai, eglynai. Didžiausi miškai: Dubravos, Padauguvos, Varluvos, Zapyškio. Retų ir egzotiškų augalų yra Girionių parke, jame yra Pakalniškių ekologinis takas. Cinkiškiuose yra Žalgirio memorialinis parkas.

Rajoną kerta „Via Baltica“,  magistralės, tarptautiniai geležinkeliai IX ir IXD. Karmėlavoje yra tarptautinis Kauno oro uostas, netoli jo kuriama laisvoji ekonominė zona.

### Piliakalniai
* Altoniškių piliakalnis
* Jadagonių piliakalnis
* Jaučakių piliakalnis
* Lepšiškių piliakalnis
* Guogų – Piliuonos piliakalnis
* Pakalniškių piliakalnis
* Pyplių piliakalnis
* Piepalių piliakalnis
* Ringovės piliakalnis
* Lentainių piliakalnis
* Samylų piliakalnis
* Samylų II piliakalnis


Lepsiskiai1.jpg | Lepšiškių apylinkės
Ramuciu tvenkinys (Kauno raj.).jpg | Ramučių tvenkinys
Nemunas001.JPG | Nemunas ties Vilkija


### Saugomos teritorijos

Kauno rajone yra daug draustinių:
* Aluonos (180 ha)
* Arlaviškių (13 ha)
* Dubysos (29 ha)
* Jiesios kraštovaizdžio (328 ha)
* Kamšos botaninis-zoologinis (318 ha)
* Karklės ichtiologinis (2,5 ha)
* Kauno marių (1850 ha)
* Lapių (1168 ha)
* Liekės (204 ha)
* Narėpos (27 ha)
* Nevėžio kraštovaizdžio (1118 ha)
* Piliuonos (260 ha)
* Pyplių kraštovaizdžio
* Ringovės (209 ha)
* Seredžiaus (30 ha)

## Istorija

Kauno rajonas įkurtas 1955 m. liepos 1 d. iš didžiosios dalies naikinamų Vilijampolės rajono ir Panemunės rajono. 1957 m. šiek tiek pakeistos rajono ribos. 1961 m. Palemonas prijungtas prie Kauno miesto, rajone panaikintos 4 apylinkės. 1962 m. prijungta didžioji dalis panaikinto Vilkijos rajono ir prijungtas Jonavos rajonas; po 5 apylinkes perduota Kėdainių, Ukmergės ir Jurbarko rajonams. 1965 m. vėl sudarius Jonavos rajoną, jam perduota Jonava ir 4 apylinkės, dalis Kauno rajono teritorijos prijungta prie Kėdainių, Raseinių ir Jurbarko rajonų. 1975 ir 1976 m. šiek tiek pakeistos rajono ribos.

Vietos savivaldos pagrindų įstatymu, priimtu 1990 m. vasario 12 d., Kauno rajonui priskirtas aukštesniosios pakopos – savivaldybės statusas. Nuo 1990 m. kovo 24 d. renkama Kauno rajono savivaldybės taryba. 1995 m. savivaldybė priskirta Kauno apskričiai, apylinkių vietoje įkurtos seniūnijos. 1999 m. panaikinta Noreikiškių apylinkė, jos vietoje įkurtos Akademijos seniūnija ir Ringaudų seniūnija. 2007 m. gruodžio 21 d. įkurtos Batniavos seniūnija ir Linksmakalnio seniūnija. 2009 m. liepos 9 d. savivaldybės tarybos sprendimu Nr. TS-291 įsteigtos 254 seniūnaitijos.

|-
| 1959 m.   || 1200 || 58 540 || 28 apylinkės || 6 miesto tipo gyvenvietės (Ežerėlis, Garliava, Kačerginė, Kulautuva, Linksmakalnis, Palemonas)
|-
| 1962 m. || 1784 || || 33 apylinkės || 1 miestas (Vilkija), 5 miesto tipo gyvenvietės (Ežerėlis, Garliava, Kačerginė, Kulautuva, Linksmakalnis)
|-
| 1963 m.  || || || 24 apylinkės ||
|-
| 1967 m. || 1534 || 67 300 || ||
|-
| 1970 m.  || 1500 || 71 892 || 20 apylinkių || 1 miestas, 5 miesto tipo gyvenvietės
|-
| 1972 m.  || 1522 || || 20 apylinkių || 1 miestas, 4 miesto tipo gyvenvietės (Ežerėlis, Garliava, Kačerginė, Kulautuva), 6 miesteliai (Babtai, Čekiškė, Karmėlava, Lapės, Vandžiogala, Zapyškis), 372 kaimai, 33 kaimų dalys, 14 viensėdžių
|-
| 1976 m.  || 1522 || 75 300 || 18 apylinkių || 1 miestas, 4 miesto tipo gyvenvietės, 6 miesteliai, 370 kaimų, 33 kaimų dalys, 14 viensėdžių
|-
| 1979 m.  || || 77 633 || 17 apylinkių || 1 miestas, 4 miesto tipo gyvenvietės, 422 kaimo vietovės
|-
| 1985 m.  || 1521 || 82 700 || 17 apylinkių || 1 miestas, 4 miesto tipo gyvenvietės, 6 miesteliai, 366 kaimai, 5 viensėdžiai
|-
| 1989 m.  || 1530 || 84 281 || 15 apylinkių || 1 miestas, 4 miesto tipo gyvenvietės, 378 kaimo vietovės
|-
| 2001 m.  || 1496 || 81 614 || 19 kaimo seniūnijų || 4 miestai, 8 miesteliai, 346 kaimai, 25 kaimų dalys 
|-
| 2009 m.  || || || 25 seniūnijos ir 250 seniūnaitijų || 3 miestai, 9 miesteliai, 359 kaimai 
|-
| 2011 m.  || || 85 998 || 25 seniūnijos || 3 miestai, 9 miesteliai, 347 kaimai 
|-
| 2016 m.  || || || 25 seniūnijos || 3 miestai, 9 miesteliai, 359 kaimai 
|-
| 2020 m.  || || || 25 seniūnijos || 362 gyvenvietės, tarp jų – 3 miestai, 9 miesteliai, 25 herbinės gyvenvietės 
|-
| 2021 m.  || || 92 400 || 25 seniūnijos || 3 miestai, 9 miesteliai, 318 kaimų 
|}

## Gyventojai

### Tautinė sudėtis

### Religinė sudėtis
* Romos katalikai – 81,6 %
* stačiatikiai – 1,0 %
* sentikiai – 0,4 %
* evangelikai liuteronai – 0,3 %
* evangelikai reformatai – 0,1 %
* kiti – 0,6 %
* netikintys/nenurodė – 15,9 %

## Gyvenvietės

Savivaldybės teritorijoje yra:
* 3 miestai – Ežerėlis, Garliava, Vilkija;
* 9 miesteliai – Akademija, Babtai, Čekiškė, Kačerginė, Karmėlava, Kulautuva, Lapės, Vandžiogala, Zapyškis;
* 370 kaimų.

Didžiausios gyvenvietės (2021 m.):
# Garliava – 10366
# Domeikava – 5215
# Raudondvaris – 4079
# Ringaudai – 3427
# Akademija – 2928
# Neveronys – 2672
# Noreikiškės – 2337
# Ramučiai – 2296
# Giraitė – 2167
# Teleičiai – 2119

## Administracija

Atstovaujamoji valdžia – Kauno rajono savivaldybės taryba, vykdomoji valdžia – Kauno rajono savivaldybės administracija.

### Seniūnijos

Savivaldybėje yra 25 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė

Miestai, su kuriais Kauno rajonas yra užmezgęs partnerystės ryšius:
*  Lomža, Lenkija
*  Kronobergo lėnas, Švedija
*  Myslibužas, Lenkija
*  Banska Bistricos kraštas, Slovakija
*  Myslibužo valsčius, Lenkija

## Švietimas ir ugdymas

Kauno rajono savivaldybėje yra šios bendrojo lavinimo mokyklos:

* Vytauto Didžiojo universiteto Ugnės Karvelis gimnazija
* Babtų gimnazija
* Batniavos pagrindinė mokykla
* Čekiškės Prano Dovydaičio gimnazija
* Domeikavos gimnazija
* Ežerėlio vidurinė mokykla
* Garliavos Jonučių progimnazija
* Garliavos Juozo Lukšos gimnazija
* Garliavos Adomo Mitkaus pagrindinė mokykla
* Karmėlavos Balio Buračo gimnazija
* Kačerginės pradinė mokykla
* Kulautuvos pagrindinė mokykla
* Lapių pagrindinė mokykla
* Neveronių gimnazija
* Panevėžiuko pagrindinė mokykla
* Piliuonos gimnazija
* Raudondvario gimnazija
* Šlienavos pagrindinė mokykla
* Vandžiogalos gimnazija
* Vilkijos gimnazija
* Zapyškio pagrindinė mokykla


Profesinio rengimo, meninio ugdymo mokyklos:
* Lietuvos policijos mokykla
* Vilkijos žemės ūkio mokykla
* Garliavos meno mokykla

## Kultūra

Vilkijoje yra etninės kultūros muziejus ir amatų mokykla, Babtuose – kraštotyros, Saliuose – spaustuvės muziejus. Prie Kačerginės įrengta „Nemuno žiedo“ lenktynių trasa. Išlikę 19 dvarų (Raudondvaris, Babtynas), senoji Zapyškio bažnyčia, naujas Paštuvos vienuolynas.

## Šaltiniai

## Literatūra

* Kauno rajono savivaldybės gyventojai ir būstai: Lietuvos Respublikos gyventojų ir būstų 2001 m. visuotinio surašymo rezultatai. – Vilnius: Statistikos departamentas, 2004. – 65 p. – ISBN 9955-588-12-8
* Knyga, spauda ir kultūra Kauno rajone: enciklopedinis žinynas (Elvyra Matveičikienė, Janina Pauliukevičienė, Vilhelmina Puskunigienė ir kt., sud. Danutė Lisauskaitė). – Kaunas: Adaksita, 2005. – 152 p.: iliustr. – ISBN 9955-631-05-8
* Tokie panašūs ir skirtingi: Kauno krašto žmonių portretai (sud. Gražina Siderevičienė). – Vilnius: Lietuvos aklųjų biblioteka, 2005. – 163 p. – ISBN 9955-17-473-0
* Kauno rajono gamta ir kultūros vertybės / Lietuvos miškų instituto Ekologijos skyrius (sud. Vidmantas Stakėnas). – Kaunas: V3 studija, 2007. – 200 p.: iliustr. – ISBN 978-9955-737-10-0
* Vabzdžiai ir moliuskai Kauno ir Kaišiadorių rajonų saugomose teritorijose / Lietuvos entomologų draugija, Kauno marių regioninis parkas (Dalius Dapkus, Romas Ferenca, Vytautas Tamutis ir kt., sud. Giedrius Vaivilavičius). – Kaunas: Lututė, 2008. – 95 p.: iliustr. – ISBN 978-9955-37-055-0
* Kauno rajono gamta ir kultūros paveldas = Natural and cultural heritage of the Kaunas region (2-asis leid.). – Kaunas: V3 studija, 2009. – 220 p.: iliustr. – ISBN 978-9955-737-39-1
* Kauno rajono gamta ir kultūros paveldas (3-iasis papild. leid.). – Kaunas: V3 studija, 2010. – 224 p.: iliustr. – ISBN 978-9955-737-63-6


## Nuorodos

* Kauno rajono savivaldybė 
* Kauno rajono kraštas: el. žinynas